Source: https://startupgreece.gov.gr/el/content/%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%B5%CF%80%CE%B9%CF%87%CE%BF%CF%81%CE%AE%CE%B3%CE%B7%CF%83%CE%B7%CF%82-%CE%B5%CF%80%CE%B9%CF%87%CE%B5%CE%B9%CF%81%CE%AE%CF%83%CE%B5%CF%89%CE%BD-%CE%B3%CE%B9%CE%B1-%CF%84%CE%B7%CE%BD-%CE%B1%CF%80%CE%B1%CF%83%CF%87%CF%8C%CE%BB%CE%B7%CF%83%CE%B7-15000-%CE%B1%CF%84%CF%8C%CE%BC%CF%89%CE%BD-%CF%80%CE%BF%CF%85-%CE%B2%CF%81%CE%AF%CF%83%CE%BA%CE%BF%CE%BD%CF%84%CE%B1%CE%B9-%CF%83%CE%B5
Timestamp: 2020-08-15 14:08:38+00:00
Document Index: 32553217

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n']

Πρόγραμμα επιχορήγησης επιχειρήσεων για την απασχόληση 15.000 ατόμων που βρίσκονται σε ιδιαίτερα μειονεκτική θέση, ηλικίας άνω των 50 ετών από τον ΟΑΕΔ | StartUpGreece
Home » Funds4U » Πρόγραμμα επιχορήγησης επιχειρήσεων για την απασχόληση 15.000 ατόμων που βρίσκονται σε ιδιαίτερα μειονεκτική θέση, ηλικίας άνω των 50 ετών από τον ΟΑΕΔ
Ο Οργανισμός Απασχόλησης Εργατικού Δυναμικού ΟΑΕΔ προκήρυξε το πρόγραμμα επιχορήγησης επιχειρήσεων για την απασχόληση 15.000 ανέργων ηλικίας άνω των 50 ετών που βρίσκονται σε ιδιαίτερα μειονεκτική θέση. Η υποβολή των ηλεκτρονικών αιτήσεων ξεκίνησε στις 24 Μαρτίου 2016 και θα διαρκέσει μέχρι την κάλυψη των θέσεων του προγράμματος. Ο συνολικός προϋπολογισμός του προγράμματος για τα έτη 2016-2019 ανέρχεται στα 60.000.000 ευρώ και χρηματοδοτείται από τον Ενιαίο Λογαριασμό για την Εφαρμογή Κοινωνικών Πολιτικών (Ε.Λ.Ε.Κ.Π.).
Με το πρόγραμμα επιχορηγούνται ιδιωτικές επιχειρήσεις, συνεταιρισμοί, ΚΟΙΝ.Σ.ΕΠ., και γενικά εργοδότες που ασκούν τακτική οικονομική δραστηριότητα, προκειμένου να προσλάβουν ανέργους που είναι εγγεγραμμένοι στο μητρώο του ΟΑΕΔ για χρονικό διάστημα άνω των 12 μηνών. Στο πρόγραμμα δικαιούνται να συμμετάσχουν επιχειρήσεις που κατά το 12μηνο πριν τον μήνα υποβολής της αίτησής τους δεν έχουν προβεί σε μείωση προσωπικού, ενώ οι προσλήψεις ανέργων, μέσω του προγράμματος, πρέπει να αντιπροσωπεύουν καθαρή αύξηση του αριθμού εργαζομένων της επιχείρησης.
Η συνολική διάρκεια της επιχορήγησης είναι εννέα (9) μήνες, ενώ μπορεί να επεκταθεί για επιπλέον εννέα (9) μήνες εφόσον ο εργοδότης υποβάλει σχετική αίτηση εντός 30 ημερολογιακών ημερών από τη λήξη της αρχικής επιχορήγησης. Οι εργοδότες δεσμεύονται να διατηρήσουν τις επιχορηγούμενες θέσεις εργασίας καθώς και το προϋπάρχον προσωπικό τους για το οποίο έχουν δεσμευθεί τουλάχιστον για τρεις (3) μήνες μετά τη λήξη της επιχορήγησης.
Οι εργοδότες που ενδιαφέρονται να ενταχθούν στο πρόγραμμα υποβάλλουν ηλεκτρονικά αίτηση που εμπεριέχει την εντολή κενής θέσης, υπό την προϋπόθεση να έχουν παραλάβει κλειδάριθμο από τα ΚΠΑ2 ΟΑΕΔ της περιοχής τους, με τον οποίο έχουν πρόσβαση στις Ηλεκτρονικές Υπηρεσίες (e- services). Σε σύντομο χρονικό διάστημα ο ΟΑΕΔ κοινοποιεί στους ενδιαφερόμενους την εγκριτική απόφαση υπαγωγής τους στο πρόγραμμα. Οι ωφελούμενοι άνεργοι θα πρέπει επίσης να έχουν συμπληρώσει το τυποποιημένο έντυπο εξατομικευμένης προσέγγισης και να διαθέτουν συμπληρωμένο Ατομικό Σχέδιο Δράσης.
Αναλυτικότερα, οι όροι και προϋποθέσεις συμμετοχής στο πρόγραμμα αναγράφονται στη σχετική Δημόσια Πρόσκληση που είναι αναρτημένη στον διαδικτυακό τόπο του ΟΑΕΔ (www.oaed.gr).
Για περισσότερες πληροφορίες επικοινωνήστε με το τηλεφωνικό κέντρο του ΟΑΕΔ στο 11320.
Πέμπτη, 24 Μάρτιος, 2016 - 10:00 έως Τρίτη, 31 Δεκέμβριος, 2019 - 00:00
Δημόσια Πρόσκληση άνω 50 ετών
Ιστοσελίδα ΟΑΕΔ
Απίστευτη κωλοτούμπα της Τζάκρη στη Βουλή (βίντεο)
Πολύτιμα μέταλλα: Η τιμή του χρυσού συνεχίζει να σπάει ρεκόρ
Άδωνις Γεωργιάδης: Aνάρτηση &quot;φωτιά &quot; για την Θ.Τζάκρη - &quot;Δεκατρία χρόνια αυτό δεν το έχω ξαναζήσει &quot; (βίντεο)